CELEX: 62017TN0211
Language: fi
Date: 2017-04-06 00:00:00
Title: Asia T-211/17: Kanne 6.4.2017 – Amplexor Luxembourg v. komissio

3.7.2017   
            
            
               FI
            
            
               Euroopan unionin virallinen lehti
            
            
               C 213/31
            
         Kanne 6.4.2017 – Amplexor Luxembourg v. komissio
   (Asia T-211/17)
   (2017/C 213/42)
   Oikeudenkäyntikieli: ranska
   
      Asianosaiset
   
   
      Kantaja: Amplexor Luxembourg Srl (Bertrange, Luxemburg) (edustaja: asianajaja J.-F. Steichen)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               ottaa kanteen tutkittavaksi
            
         
               —
            
            
               kumoaa Euroopan unionin julkaisutoimiston 13.2.2017 tekemän päätöksen
            
         
               —
            
            
               kumoaa tämän johdosta hankintailmoituksen nro AO 10651
            
         
               —
            
            
               velvoittaa vastaajan korvaamaan oikeudenkäyntikulut kokonaisuudessaan ja
            
         
               —
            
            
               toteaa, ettei asiassa annettava ratkaisu vaikuta kantajan mahdollisuuteen esittää muita vaatimuksia ja turvautua muihin oikeussuojakeinoihin.
            
         
      Oikeudelliset perusteet ja pääasialliset perustelut
   
   Nostetulla kanteella on vaadittu Euroopan unionin julkaisutoimiston 13.2.2017 tekemän päätöksen kumoamista siksi, että kantaja on siinä sijoitettu toiselle sijalle hankintamenettelyssä nro AO 10651 – Ilmoitusten käsittely niiden julkaisemiseksi Euroopan unionin virallisen lehden täydennysosassa (EUVL S) (2016/S 143-258115).
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste: Unionin oikeussääntöjä ja oikeusperiaatteita on rikottu siksi, että julkaisutoimista on antanut tarjoajille, jotka eivät olleet julkaisutoimiston sopimuspuolia tarjouksia tehtäessä, mahdollisuuden suurempiin kuluihin hankinnan kustannusten kattamiseksi, millä on selvästi loukattu yhdenvertaisuuden periaatetta. Kantajan mukaan tällä tavoin on sen lisäksi, että menettelyä on pidettävä vakavalla tavalla syrjivänä, rikottu julkisia hankintoja koskevien sopimuksentekomenettelyjen perusteita ja toimittu niiden perusajatuksen vastaisesti.
            
         
               2)
            
            
               Toinen kanneperuste: Asiassa on syyllistytty harkintavallan väärinkäyttöön.